KIRJALLINEN KYSYMYS E-1504/99 esittäjä(t): Camilo Nogueira Román (Verts/ALE) komissiolle. EU:n ja Argentiinan kalastussopimuksen voimassaolon päättymisen jälkeen Euroopan yhteisön ja Argentiinan yhteisyritysten kalatalousalan tuotteille määrättävät tullimaksut.



Virallinen lehti nro 203 E , 18/07/2000 s. 0003 - 0004



KIRJALLINEN KYSYMYS E-1504/99 esittäjä(t): Camilo Nogueira Román (Verts/ALE) komissiolle (1. syyskuuta 1999) Aihe: EU:n ja Argentiinan kalastussopimuksen voimassaolon päättymisen jälkeen Euroopan yhteisön ja Argentiinan yhteisyritysten kalatalousalan tuotteille määrättävät tullimaksut EU:n ja Argentiinan kalastussopimuksen voimassaolon päättyminen vuonna 1999 saattaa johtaa tullimaksujen huimaan nostamiseen sopimuksen mukaisesti perustettujen Euroopan yhteisön ja Argentiinan yhteisyritysten tuottamille kalatalousalan tuotteille. Tällainen tilanne voi aiheuttaa ylitsepääsemättömiä vaikeuksia yhteisön markkinoiden raaka-aineen saannille ja vahingoittaa monia galicialaisia yrityksiä ja kalastajia. Tiettyjen kalojen tullimaksuja voidaan nostaa noin 300 prosenttia, mikä vaikeuttaisi EU:n ja Argentiinan tähän asti ylläpitämiä taloussuhteita. Sitäpaitsi yhdelläkään toisella talouden alalla tullimaksut eivät nouse näin valtavasti näin lyhyessä ajassa. Voiko komissio tämän vuoksi ilmoittaa millaisia ennusteita yhteisön ja Argentiinan yhteisyritysten omistamista aluksista peräisin olevien kalatalousalan tuotteiden tuonnista on tehty? Aiotaanko näiden tullimaksujen korotusten vuoksi ryhtyä joihinkin vastatoimiin? Franz Fischlerin komission puolesta antama vastaus (8. lokakuuta 1999) Arvoisaa parlamentin jäsentä pyydetään tutustumaan komissiolle kalastusalasta esitettyyn kysymysluettelon kysymykseen nro IV.5 kalastusalasta vastaavan komission jäsenen kuulemisen yhteydessä 30.9.1999 annettuun vastaukseen, joka on saatavilla seuraavasta Internet-osoitteesta: http://www.EUROPARL.eu.int/dg3/com/fi/answer.htm. EU:n ja Argentiinan kalastussopimuksen voimassaolon päättyminen vuonna 1999 saattaa johtaa tullimaksujen huimaan nostamiseen sopimuksen mukaisesti perustettujen Euroopan yhteisön ja Argentiinan yhteisyritysten tuottamille kalatalousalan tuotteille. Voiko komissio ilmoittaa millaisia ennusteita yhteisön ja Argentiinan yhteisyritysten omistamista aluksista peräisin olevien kalatalousalan tuotteiden tuonnista on tehty? Aiotaanko näiden tullimaksujen korotusten vuoksi ryhtyä joihinkin vastatoimiin? Oletettavissa on, että argentiinalaisista yhteisyrityksistä lähtöisin oleva turskantuonti vähenee vuonna 1999 merkittävästi Argentiinan vesillä todetun turskakannan heikkenemisen ja tilanteen korjaamiseksi toteutettujen toimenpiteiden vuoksi. Argentiinan etua koskeville kalastustuotteille myönnettiin kalastussopimuksen yhteydessä kaikkia koskevia tariffialennuksia. Myönnytykset liittyivät kyseisessä sopimuksessa tavoiteltuun kokonaisvaltaiseen tasapainoon. Koska sopimuksen voimassaolo päättyi 24.5.1999, tariffimyönnytysten soveltamista ei ole enää mitään syytä jatkaa. Kun uudet kalastusalan suhteet Argentiinan kanssa saadaan aikaan, voisi olla aiheellista ottaa tariffimyönnytykset uudelleen käyttöön. Yksipuolisten myönnytysten harkitseminen tässä vaiheessa heikentäisi yhteisön neuvottelustrategiaa. Argentiina kanssa toteutettavien neuvottelujen etenemistä ja kyseisten tuotteiden markkinatilannetta tarkastellaan uudelleen ensi vuonna.